Diari Oficial de la Generalitat Valenciana


Sumari del DOGV 2972, del 16-04-1997 (1997/6394)

ACORD de 18 de febrer de 1997, de la Comissió Territorial d'Urbanisme de Castelló, relatiu a la modificació núm. 8 de les Normes Subsidiàries de Planejament d'Alquerías del Niño Perdido.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2972

Data del DOGV
:   16-04-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/6394


Data del document
:   18-02-1997

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 18 de febrer de 1997, de la Comissió Territorial d'Urbanisme de Castelló, relatiu a la modificació núm. 8 de les Normes Subsidiàries de Planejament d'Alquerías del Niño Perdido.  
La Comissió Territorial d'Urbanisme, en la sessió del dia 18 de febrer de 1997, va adoptar l'acord següent:  
Vist l'expedient relatiu a la modificació núm. 8 de les Normes Subsidiàries de Planejament, del qual resulten els següents:  
Antecedents  
Primer  
El ple de l'Ajuntament, en sessió del dia 3 d'octubre de 1996, va adoptar l'acord d'exposar al públic el projecte, amb la publicació d'edictes en el diari Mediterranéo, de 25 d'octubre de 1996, i en el Diari Oficial de la Generalitat Valenciana núm. 2.863, de 6 de novembre de 1996, per termini d'un mes, durant el qual no s'hi van produir al·legacions.  
Amb data 19 de desembre de 1996, el ple de l'ajuntament va aprovar provisionalment el document, i va remetre la documentació completa per triplicat exemplar i degudament diligenciada amb data de registre d'entrada 9 de gener de 1997.  
Segon  
La documentació aportada està formada per memòria justificativa, plànols d'informació i plànols d'ordenació de les modificacions proposades.  
Tercer  
L'objecte de la modificació és el reajustament del traçat i l'amplària del carrer del Comercio i la creació de dues àrees d'espai lliure privat vessants al carrer de José Izquierdo.  
D'una banda, la modificació del traçat respon a no afectar edificis existents en bon estat, i permet una intersecció més correcta amb el carrer de San Roque, amb l'ampliació del traçat de 8 a 12 m. D'altra banda, el reajustament de les amplàries del tram del carrer del Comercio respon a una adequació en les edificacions existents, amb un augment de 8 a 12 m l'amplària de la part no edificada.  
Quant a la creació de dues àrees destinades a espai lliure es justifica a fi d'assegurar la preservació del jardí privat existent, així com mantenir expedits els tancaments de la Casa del Basero, inclosa en el catàleg d'edificis protegits de les vigents Normes Subsidiàries.  
Fonaments de dret  
Primer  
La tramitació ha sigut correcta de conformitat amb l'article 38 i la documentació està completa en relació amb el que disposa l'article 27, ambdós articles de la Llei 6/94, de la Generalitat Valenciana, Reguladora de l'Activitat Urbanística (LRAU).  
Segon  
El municipi d'Aquerías del Niño Perdido té les Normes Subsidiàries de Planejament aprovades definitivament per la Comissió Territorial d'Urbanisme el dia 27 de juliol de 1989.  
Tercer  
La modificació que s'examina significa una disminució de 678 m2 de sòl d'aprofitament lucratiu privat, i s'amplia tant la superfície destinada a vials com la destinada a espai lliure privat, i es justifica en el document que, ja que no s'augmenta l'aprofitament lucratiu, no es necessari adoptar mesures compensatòries en compliment de l'article 55.3 de la LRAU.  
Quart  
L'Ajuntament justifica la modificació en criteris de racionalitat i de raonabilitat, per això com vulga que es redacta en compliment de les disposicions legals aplicables, cal concloure que, des de l'exercici autonòmic de les competències atribuïdes en l'article 40.1 de la LRAU, no s'observa cap obstacle per a l'aprovació definitiva d'aquesta modificació.  
Cinqué  
De conformitat amb els articles 8.a i 9.1 del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, en aquest cas, el director general d'Urbanisme i Ordenació Territorial pot sotmetre l'expedient a aprovació definitiva del conseller d'Obres Públiques, Urbanisme i Transports, o bé sotmetre la seua proposta a dictamen previ de la Comissió Territorial de Urbanisme, dictamen que, en el cas de municipis menors de 50.000 habitants, tindrà directament efectes de resolució executòria.  
Segons el que s'acaba d'exposar, la Comissió Territorial d'Urbanisme acorda aprovar definitivament la modificació núm. 8 de les Normes Subsidiàries de Planejament d'Alquerías del Niño Perdido.  
Contra l'anterior acord, que no posa fi a la via administrativa, es pot interposar recurs ordinari, en el termini d'un mes, davant del conseller d'Obres Públiques, Urbanisme i Transports, sense perjudici d'utilitzar qualsevol altra via de recurs que s'estime procedent.  
València, 18 de febrer de 1997.- El secretari de la Comissió Territorial d'Urbanisme: Joaquín Llidó Silvestre.